Օրաքլ

«Օրաքլ» (), համակարգչային տեխնոլոգիաների անդրազգային կազմակերպություն, որի գլխամասային գրասենյակը գտնվում է Ռեդվուդ Շորսում, Կալիֆորնիա։
Կազմակերպությունը գլխավորապես մասնագիտացած է տեղեկատվական բազայի ծրագրային ապահովման և տեխնոլոգիաների, ինժեներական ամպային տեխնոլոգիաներ, ձեռնարկությունների ծրագրային ապահովման մշակմամբ և մարկեթինգով՝ մասնավորապես տեղեկատվական բազայի կառվարման համակարգերի իր իսկ մշակած բրենդների մարկեթինգով։ 2015 թվականին ծրագրային ապահովման կազմակերպություների շարքում «Օրաքլը» ճանաչվել է որպես երկրորդ ամենաբարձր եկամուտ ունեցող կազմակերպությունը՝ Մայքրոսոֆթ ընկերությունից հետ։

Ընկերությունը ծրագրում և ստեղծում է գործիքներ տեղեկատվական բազայի մշակման և կապող օղակ հանդիսացող ծրագրային ապահովման համակարգերի համար, ձեռնարկության ռեսուրսների պլանավորման ծրագրային ապահովման, հաճախորդների հետ հարաբերությունների կառավարման և մատակարարման շղթայի կառաարման ծրագրային ապահովման համար։

Գրասենյակներ 

«Օրաքլ» ընկերությունը իր գլխամասային գրասենյակներն ունի Ռեդվուդ քաղաքի Ռեդվուդ Շորզում գտնվող Սան Ֆրանցիսկո թերակղզում, Բելմոնտի հարևանությամբ, Սան Կառլոս օդանավակայանի հարևանությամբ։

«Օրաքլ» գլխամասային գրասենյակի փոխարեն նախկինում Ծովային աշխարհ/Աֆրիկա ԱՄՆ (Marine World/Africa USA) գոտին էր, որը 1986 թվականին Ռոդվուդ Շորզից տեղափոխվեց Վալեյհո, Կալիֆորնիա։ Ի սկզբանե Օրաքլ ընկերությունը վարձակալել էր 2 շենք, կորպորացիայի նախկին գլխամասերից Բելմոնտից այստեղ տեղափոխելով ֆինանսների և ադմինիստրացիայի բաժանմունքները։ Հետագայում Օրաքլ ընկերությունը գնեց շինությունը և կառուցեց 4 հիմնական շենքերը։

«Օրաքլ» ծառուղու շինությունները, որոնց նաև «Զմրուխտե քաղաք» են անվանում, հանդիսացել են որպես ֆուտուրիստական գլխամասեր «NorthAm Robotics» ընկերության (գեղարվեստական) համար՝  Ռոբին ՈՒիլիամսի «Երկուհարյուրամյա մարդը» ֆիլմում (1999).

Կամպուսը ծառայել է որպես «Cyberdyne Systems»-ի շտաբ գրասենյակ Տերմինատոր։ Ջենիսիս (2015) գեղարվեստական ֆիլմում։

Ծանոթագրություններ

Արտաքին հղումներ 
 Օրաքլ օգտատերերի հայկական խումբ 

Օրաքլ ընկերություն
1977 թվականին Ամերիկայում ստեղծված կազմակերպություններ
Բիզնես ծրագրային ապահովման ընկերություններ
Ինժեներական ամպային տեխնոլոգիաներ
Նյու Յորքի ֆոնդային բորսայի ցանկում եղած կազմակերպություններ
ՆԱՍԴԱՔ-ում ցուցակված ընկերություններ